Port Jackson

**Port Jackson**, yang terdiri daripada perairan Pelabuhan Sydney, Middle Harbour, Pelabuhan Utara dan Sungai Lane Cove dan Parramatta, ialah sebuah ria atau pelabuhan semula jadi Sydney, New South Wales, Australia. Pelabuhan ini merupakan alur masuk Laut Tasman (sebahagian daripada Lautan Pasifik Selatan). Ia menjadi lokasi terletaknya Sydney Opera House dan Sydney Harbour Bridge. Menjadi lokasi penempatan Eropah pertama di Australia, Port Jackson terus memainkan peranan yang penting dalam sejarah dan perkembangan Sydney.

Banyak acara rekreasi adalah berdasarkan pada atau sekitar pelabuhan itu sendiri terutamanya sambutan Malam Tahun Baru Sydney dan titik permulaan perlumbaan kapal layar Sydney ke Hobart.

Jalan air Port Jackson diuruskan oleh Perkhidmatan Maritim & Jalan Raya. Taman Negara Pelabuhan Sydney melindungi beberapa pulau-pulau dan kawasan pesisir pantai, tempat-tempat renang, trek berjalan meredah belukar dan kawasan perkelahan.

## Sejarah

Tanah di sekitar Port Jackson telahpun dihuni ketika ketibaan dan penjajahan Eropah oleh puak-puak Eora, termasuk Gadigal, Cammeraygal, dan Wangal. Suku Gadigal menduduki tanah yang terletak di sepanjang bahagian selatan Port Jackson dari apa yang kini Tebing Tanjung Selatan, di sebuah gerbang di sebelah barat Darling Harbour kini. Suku Cammeragal tinggal di sebelah utara pelabuhan. Kawasan di sepanjang tebing selatan Sungai Parramatta hingga Rose Hill dipunyai oleh Wangal. Eora menduduki Port Jackson (Sydney Harbour), selatan ke Sungai Georges dan barat Parramatta.

Penemuan pertama Pelabuhan Sydney yang direkodkan Eropah, adalah oleh Leftenan James Cook pada 1770 - Cook menamakan bahagian masuk itu sempena Sir George Jackson, (salah satu Lord Commissioner Admiralti British, dan Hakim Peguambela Armada). Log kapalnya tercatat "pada tengah hari kami berada...kira-kira 2 atau 3 batu dari darat dan bersebelahan  sebuah teluk atau pelabuhan dalam sana kelihatan tempat berlabuh yang selamat yang saya panggil Port Jackson."

Lapan belas tahun kemudian, pada 21 Januari 1788, selepas tiba di Botany Bay, Gabenor Arthur Phillip mengambil bot panjang dan dua bot pancung ke pantai untuk memeriksa Port Jackson yang dikata oleh Cook. Phillip mulanya bermalam semalaman di Camp Cove, kemudian bergerak ke pelabuhan, mendarat di Sydney Cove dan kemudian Manly Cove sebelum kembali ke Botany Bay pada petang 24 Januari. Phillip kembali ke Sydney Cove dengan HM Armed Tender *[[HMS Supply (1759)|Supply]]* pada 26 Januari 1788, di mana dia mengasaskan koloni pertama di Australia, kemudiannya menjadi bandar Sydney. Dalam penghantaran pertama dari tanah jajahan kembali ke England, Gabenor Phillip berkata:

*[[Great White Fleet]]*, armada pertempuran Tentera Laut Amerika Syarikat, tiba di Port Jackson pada bulan Ogos 1908 atas arahan Presiden AS Theodore Roosevelt. Dari tahun 1938, pesawat laut mendarat di Rose Bay Pelabuhan Sydney, menjadikannya lapangan terbang antarabangsa pertama di Sydney.

### Pertempuran Pelabuhan Sydney

Pada tahun 1942, untuk melindungi Pelabuhan Sydney daripada serangan kapal selam, jaring ledakan anti kapal selam Pelabuhan Sydney telah dibina. Itmerentangi pelabuhan dari Green (Laings) Point, Watsons Bay ke bateri di Georges Head, di bahagian lain pelabuhan. Pada malam 31 Mei 1942, tiga kapal selam kelas kerdil memasuki pelabuhan, salah satunya tersangkut dengan hujung barat jaring ledakan bahagian tengah. Tidak dapat membebaskan kapal selam mereka, anak-anak kapal meletupkan caj lalu membunuh diri. Sebuah kapal selam kerdil kedua datang ke Teluk Taylor, kedua-dua anak-anak kapal membunuh diri. Kapal selam ketiga melepaskan dua torpedo pada USS ''Chicago'' (kedua-duanya tidak mengena) sebelum meninggalkan pelabuhan. Pada bulan November 2006, kapal selam ini telah ditemui di luar Pantai Utara Sydney.

Jaring ledakan itu telah dimusnahkan tidak lama lagi selepas Perang Dunia II, dan yang wujud hanyalah asas-asas lama rumah win jaring ledakan, yang boleh dilihat di Green (Laings) Point, Watsons Bay. Hari ini, Memorial Perang Australia mempamerkan komposit dua buah kapal selam kerdil yang diambil dari Pelabuhan Sydney.

### Kubu

Fort Denison ialah bekas tapak hukuman dan kemudahan pertahanan yang menduduki sebuah pulau kecil yang terletak di timur laut Taman Botani Diraja di Pelabuhan Sydney.

Terdapat kubu di Sydney Heads dan di tempat lain, sebahagiannya kini disenaraikan sebagai tapak warisan. Tarikh terawal dari tahun 1830-an, dan telah direka untuk mempertahankan Sydney dari serangan orang laut atau kebangkitan banduan.

## Geografi

Dari segi geologinya, Port Jackson ialah lembah sungai yang tenggelam, atau ria. Ia 19&nbsp;km panjang dengan keluasan 55&nbsp;km². Isipadu muara ketika air pasang ialah 562 juta meter padu. Perimeter muara ialah 317 kilometer.

Menurut Lembaga Nama Geografi New South Wales, Port Jackson ialah "sebuah pelabuhan yang terdiri daripada semua perairan di dalam kawasan garis khayalan yang menyambungkan North Head dan South Head. Dalam pelabuhan ini terletak Pelabuhan Utara, Pelabuhan Tengah dan Pelabuhan Sydney."

## Unit terbitan ukuran
Sydharb ialah unit isipadu yang digunakan di Australia untuk air. Satu sydharb (atau sydarb), juga dikenali sebagai *Sydney Harbour*, ialah jumlah air di Pelabuhan Sydney (Port Jackson): lebih kurang 500 gigaliter.

## Galeri

QE2 Sydney1.jpg|Kapal QE2 berlabuh di Pelabuhan Sydney, melihat ke arah Circular Quay dan Sydney CBD.
Sydney_Harbour_New_Years_Eve_2012-2013.jpg|Pelabuhan Sydney di Malam Tahun Baru
Portjackson.jpg|Pemandangan Port Jackson dan Sydney CBD.
Sydney Harbour from Circular Quay in 2012.jpg|Pelabuhan Sydney
Sydney Harbour Bridge from the air.JPG|Pelabuhan Sydney dan Port Jackson memaparkan pemandangan udara Sydney Harbour Bridge dan Sydney Opera House. CBD terletak di bahagian hujung sebelah kiri gambar.
Sydney Harbour, from Dumaresq Road, Rose Bay, New South Wales (2011-01-05) 03.jpg|Port Jackson, seperti yang dilihat dari Rose Bay.
Sydney Harbour panorama view from Millers Point.jpg|Ini adalah pandangan Pelabuhan Sydney dari Millers Point.
Sow and Pigs Reef Marker.jpg|Penanda Bahaya Karang di Pelabuhan Sydney.


## Lihat juga
* Taman Negara Pelabuhan Sydney
* Senarai jambatan di Sydney

## Rujukan

## Pautan luar

*
* ABC Radio National: "A Living Harbour" — *a history of Sydney Harbour*.
* Official New South Wales Maritime Authority website
* Sydney Harbour Guide from Sydney.com
:Maps maintained by the New South Wales Maritime Authority (legal owner of the harbour bed):
:* Port Jackson&mdash;east of Harbour Bridge
:* Port Jackson&mdash;west of Harbour Bridge
* 
* Sydney Harbour Federation Trust — *established by the Australian Government to plan for the future of former Defence and other special Commonwealth Lands around Sydney Harbour.*
* Sydney Ports
*  CC-By-SA
*  CC-By-SA
*  CC-By-SA